Diari Oficial de la Generalitat Valenciana


Sumari del DOGV 5819, del 01-08-2008 (2008/9607)

RESOLUCIÓ de 22 de juliol de 2008, del delegat especial de l'Agència Estatal d'Administració Tributària de València, per la qual es deleguen determinades competències en les actuacions i procediments d'inspecció.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5819

Data del DOGV
:   01-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9607


Data del document
:   22-07-2008

Organisme emissor
:   Agència Estatal d'Administració Tributària. Delegació Especial de València

Tipus de document
:   Resolució

Descriptors 

:   * delegació de poders
    * competència administrativa
    * control fiscal

RESOLUCIÓ de 22 de juliol de 2008, del delegat especial de l'Agència Estatal d'Administració Tributària de València, per la qual es deleguen determinades competències en les actuacions i procediments d'inspecció. [2008/9607]  
El Reial Decret 1065/2007, de 27 de juliol, ha aprovat el nou Reglament General de les actuacions i els procediments de gestió i inspecció tributària i de desplegament de les normes comunes dels procediments d'aplicació dels tributs, aplicable a les actuacions i procediments d'inspecció que s'inicien a partir de la seua entrada en vigor l'1 de gener de 2008.  
En el mencionat reglament es regulen determinades competències dels delegats especials de l'Agència Estatal d'Administració Tributària en el desenvolupament de les actuacions i procediments d'inspecció. A fi d'aconseguir una major agilitat i eficàcia en l'actuació dels equips i unitats integrats en la Dependència Regional d'Inspecció, es considera convenient procedir a la delegació d'algunes d'estes competències en els delegats de l'Agència Estatal d'Administració Tributària de l'àmbit territorial d'esta Delegació Especial.  
En virtut d'allò que s'ha exposat, a l'empara del que establix la disposició addicional tretzena de la Llei 6/1997, de 14 d'abril, d'Organització i Funcionament de l'Administració General de l'Estat, i en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb l'aprovació prèvia pel president de l'Agència Estatal d'Administració Tributària, dispose:  
Primer  
Es delega en els delegats de l'Agència Estatal d'Administració Tributària d'Alacant, Castelló i València, en relació amb les actuacions que desenvolupen els equips i unitats d'inspecció a què es referix l'apartat Quatre.4 de la Resolució de 24 de març de 1992, de la Presidència de l'Agència Estatal d'Administració Tributària, ubicats en la seu de la Dependència Regional d'Inspecció en la respectiva delegació l'exercici de les següents competències regulades en el Reglament General de les actuacions i els procediments de gestió i inspecció tributària i de desplegament de les normes comunes dels procediments d'aplicació dels tributs, aprovat pel RD 1065/2007, de 27 de juliol:  
a) La competència prevista en l'article 56 sobre requeriments d'obtenció d'informació a determinades autoritats sotmeses al deure d'informar i col·laborar.  
b) La competència prevista en l'article 57.1 sobre determinats requeriments d'obtenció a entitats dedicades al tràfic bancari o creditici.  
c) La competència prevista en l'article 182.2.b) per a la realització d'actuacions fora de la jornada laboral sense el consentiment de l'obligat tributari.  
Segon  
La delegació de competències continguda en esta resolució és revocable en qualsevol moment per l'òrgan que la conferix qui, així mateix, podrà avocar per a si el coneixement de qualsevol assumpte comprés en esta, quan circumstàncies d'índole tècnica, econòmica, social, jurídica o territorial ho facen convenient.  
Tercer  
L'exercici de les competències delegades en virtut de la present disposició s'ajustarà al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quart  
Els acords que s'adopten fent ús de la delegació continguda en la present resolució indicaran expressament que són adoptats per delegació.  
Cinqué  
Es revoca la Resolució de 4 d'abril de 2003, del delegat especial de l'Agència Estatal d'Administració Tributària de València, per la qual es deleguen determinades competències de la inspecció dels tributs.  
Sisé  
Esta resolució produirà efectes des de l'endemà de la seua publicació en el Diari Oficial de la Comunitat Valenciana.  
València, 22 de juliol de 2008.- El delegat especial de València: Inocente Altozano Ferragut.